Suchinthana/ta-wikipedia huggingface dataset:
1950 இந்தியக் குடியரசுத் தலைவர் தேர்தல்

Elections using electoral votes
இந்தியக் குடியரசுத் தலைவர் தேர்தல், 1950 என்பது இந்தியாவின் முதல் குடியரசுத் தலைவர் பதவிக்கான தேர்தல் ஆகும். இத்தேர்தலை 24 சனவரி 1950 அன்று நடத்திடத் திட்டமிடப்பட்டிருந்தது. இப்பதவிக்கு இராசேந்திர பிரசாத் என்ற ஒரே ஒரு வேட்பாளர் மட்டுமே விண்ணப்பிருந்தார். இதனால் இராசேந்திர பிரசாத் இந்தியக் குடியரசுத் தலைவர் பதவிக்குப் போட்டியின்றித் தேர்ந்தெடுக்கப்பட்டார்.

விவரங்கள் 
1950ஆம் ஆண்டு சனவரி 24ஆம் தேதி இந்திய அரசியலமைப்பு நடைமுறைக்கு (சனவரி 26, 1950) வருவதற்கு இரண்டு நாட்களுக்கு முன்பு இந்திய அரசியலமைப்பு நிர்ணய மன்றம் கடைசியாகக் கூடியது. அன்று, ஜன கண மன பாடலை இந்தியாவின் தேசிய கீதம் என்று அறிவித்து. அரசியலமைப்பின் இந்தி நகலில் கையெழுத்திட்டு புதிய குடியரசுத் தலைவருக்கு வாக்களித்தனர். பிரசாத் திசம்பர் 1946 முதல் இந்திய அரசியலமைப்பு நிர்ணய மன்றத்தின் தலைவராக இருந்தார். இவர் ஜவஹர்லால் நேருவால் முதல் இந்திய ஜனாதிபதியாக முன்மொழியப்பட்டார். இவரை வல்லபாய் பட்டேல் ஆதரித்தார். வேறு பரிந்துரைகள் எதுவும் இல்லை, எனவே, இந்தியக் குடியரசுத் தலைவர் பதவிக்கு இராஜேந்திர பிரசாத் முறையாகத் தேர்ந்தெடுக்கப்பட்டதாகச் சட்டமன்றத்தின் செயலாளர் எச். வி. ஆர். அய்யங்கார் அறிவித்தார்.

இராஜேந்திர பிரசாத் 1950ஆம் ஆண்டு சனவரி 26 ஆம் தேதி முதல் குடியரசு தினத்தன்று, இந்தியத் தலைமை நீதிபதி அரிலால் ஜெகிசுந்தாசு கனியா முன்னிலையில், இந்தியத் தலைமை ஆளுஞர் ச. இராஜகோபாலாச்சாரியால் பதவியேற்பு செய்துவைக்கப்பட்டார். பிரசாத்தின் சகோதரி பகவதி தேவி முந்தைய நாள் சனவரி 25 அன்று இறந்துவிட்டார். பதவியேற்பு நிகழ்விற்குப் பின்னர் இராஜேந்திரப் பிரசாத் தனது சகோதரியின் இறுதிச் சடங்கில் கலந்து கொண்டார்.

மேற்கோள்கள்

மேலும் பார்க்கவும் 
 1952 இந்தியக் குடியரசுத் தலைவர் தேர்தல்

இந்தியக் குடியரசுத் தலைவர் தேர்தல்கள்
சு. சதாசிவம்

சு. சதாசிவம் (S. Sadhasivam) என்பவர் இந்திய அரசியல்வாதி ஆவார். இவர் தமிழ்நாட்டின் சட்டமன்ற உறுப்பினராக உள்ளார். சேலம் மாவட்டம் மேட்டூரைச் சார்ந்த இவர், சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். இவர் 2021-ல் நடைபெற்ற தமிழ்நாடு சட்டமன்றத் தேர்தலில்பாட்டாளி மக்கள் கட்சி வேட்பாளராக மேட்டூர் தொகுதியில் போட்டியிட்டுத் தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.

போட்டியிட்ட தேர்தல்

மேற்கோள்கள் 

பாட்டாளி மக்கள் கட்சி அரசியல்வாதிகள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
சேலம் மாவட்ட நபர்கள்
தமிழக இடைத்தேர்தல்கள், 1952-1995

தமிழ்நாடு இடைத்தேர்தல், 1952-1995 (1952–1995 Tamil Nadu by-elections) என்பது 1952 முதல் 1995 வரை வெவ்வேறு காலகட்டங்களில் தமிழ்நாட்டில் நடைபெற்ற இடைத்தேர்தல்களின் பட்டியல் ஆகும்.

மக்களவை

1993 
பழனி நாடாளுமன்ற உறுப்பினர் சேனாபதியின் மறைவால் இடைத்தேர்தல் நடந்தது.

1985 
திருச்செந்தூர் நாடாளுமன்ற உறுப்பினர் கே. டி. கோசல்ராம் மறைந்ததால் இடைத்தேர்தல் நடந்தது.

1982 
பெரியகுளம் மக்களவை இடைத்தேர்தல் சி. என். நடராஜன் மறைந்ததால் நடந்தது.

1979 
நாகப்பட்டினம் மக்களவைத் தொகுதி இடைத்தேர்தல் சித்தமல்லி கோவிந்தன் முருகையன் மறைவால் நடந்தது. தஞ்சாவூர் சட்டமன்ற இடைத்தேர்தலும் இந்த ஆண்டில் நடைபெற்றது.

 
 
 

 
 
 

 குறிப்பு: எஸ். சிங்ரவடிவேல் காங்கிரசுடன் (இந்திரா பிரிவு) வேட்பாளராகப் போட்டியிட்டார்.

1973 
திண்டுக்கல் நாடாளுமன்ற தொகுதியின் இடைத்தேர்தல் எம். ராஜாங்கம் மறைந்ததால் நடந்தது.

மேற்கோள்கள் 

தமிழ்நாட்டில் தேர்தல்கள்
அவதார்: தி வே ஆப் வாட்டர்

அவதார்: தி வே ஆப் வாட்டர் (Avatar: The Way of Water) என்பது 2022 ஆம் ஆண்டு ஜேம்ஸ் கேமரூன் இயக்கத்தில் வெளிவந்த அமெரிக்க நாட்டு காவிய அறிபுனைத் திரைப்படம் ஆகும். இது 2009 ஆம் ஆண்டு வெளியான அவதார் என்ற படத்தின் தொடர்சியாக லைட்ஸ்டார்ம் என்டர்டெயின்மென்ட் மற்றும் டி.எஸ்.ஜி என்டர்டெயின்மென்ட் ஆகிய நிறுவனங்கள் இணைந்து தயாரிக்க, 20ஆம் சென்சுரி பாக்ஸ் நிறுவனம் மூலம் விநியோகம் செய்யப்படுகிறது.

இந்த திரைப்படம் ஜேம்ஸ் கேமரூன் இணைந்து ஜான் இலாண்டாவ் என்பவரும் தயாரிக்க, ஜேம்ஸ் கேமரூன் மற்றும் ஜோஷ் பீரீட்மேன் ஆகியோரின் திரைக்கதையில், சாம் வோர்த்திங்டன், ஜோ சல்டனா, சிகர்னி வேவர், இசுடீபன் லாங், கிளிப் கர்டிசு, சிசிஎச் பவுண்டர், எடி பால்கோ, ஜெமைன் கிளமென்ட் மற்றும் கேட் வின்ஸ்லெட் போன்ற பலர் நடிப்பில் உருவாக்கப்பட்டுள்ளது.

இயக்குநர் மற்றும் தயாரிப்பாளரான கேமரூன் என்பவர் அவதார் படம் வெற்றியடைந்தால் அதன் தொடர்ச்சிகளை உருவாக்க விரும்புவதாக 2006 இல் கூறியிருந்தார். முதல் படத்தின் பரவலான வெற்றியைத் தொடர்ந்து 2010 இல் முதல் இரண்டு தொடர்ச்சிகளை அறிவித்தார், அதை தொடர்ந்து 2014 ஆம் ஆண்டில் இதன் தொடர்ச்சியை வெளியிடும் நோக்கத்தில் இருந்தார். இருப்பினும், நீருக்கடியில் காட்சிகளைப் படம்பிடிப்பதற்காக புதிய தொழில்நுட்பத்தை உருவாக்க வேண்டியதன் அவசியம் இருப்பதனால், இதற்கு முன்பு செய்யப்படாத ஒரு சாதனை, படக்குழுவினர் அதிக நேரம் வேலை செய்வதற்கு குறிப்பிடத்தக்க தாமதத்திற்கு வழிவகுத்தது. இப்படத்திற்கான முதற்கட்ட படப்பிடிப்பு ஆகஸ்ட் 15, 2017 அன்று கலிபோர்னியாவின் மன்ஹாட்டன் கடற்கரையில் தொடங்கியது, அதைத் தொடர்ந்து செப்டம்பர் 25, 2017 அன்று நியூசிலாந்தில் அவதார் 3 உடன் ஒரே நேரத்தில் முதன்மை புகைப்படம் எடுக்கப்பட்டது. இருப்பினும் கோவிட்-19 பெருந்தொற்று நோய் காரணமாக தயாரிப்பு தடைபட்ட போதிலும், படப்பிடிப்பு மூன்று ஆண்டுகளுக்குப் பிறகு, செப்டம்பர் 2020 இன் இறுதியில் முடிவடைந்தது.

இப் படத்தின் திரையரங்கு வெளியீடு மீண்டும் மீண்டும் தாமதத்திற்கு உட்பட்டது, சமீபத்தியது ஜூலை 23, 2020 அன்று நிகழும் என அறிவிக்கப்பட்டு, இது தற்போது திசம்பர் 16, 2022 அன்று வெளியிட திட்டமிடப்பட்டுள்ளது, பின்வரும் மூன்று தொடர்ச்சிகள் முறையே டிசம்பர் 20, 2024, திசம்பர் 18, 2026 மற்றும் திசம்பர் 22, 2028 ஆகிய தேதிகளில் வெளியிடப்படும் என்று அறிவிக்கப்பட்டது.

மேற்கோள்கள்

வெளி இணைப்புகள்
 
 

2022 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க அறிபுனைத் திரைப்படங்கள்
அமெரிக்க அதிரடித் திரைப்படங்கள்
அமெரிக்க சாகச திரைப்படங்கள்
அமெரிக்க முப்பரிமாணத் திரைப்படங்கள்
காவியத் திரைப்படங்கள்
அமெரிக்க அறிவியல் புனைகதை போர் திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
திரைப்படத்துறையில் கோவிட்-19 தொற்றுநோயின் தாக்கம்
ஐமேக்ஸ் திரைப்படங்கள்
தொடர் திரைப்படங்கள்
பழிவாங்குதல் குறித்தான திரைப்படங்கள்
பாட்டி யென்கின்சு

பாட்ரிசியா லியா யென்கின்சு () (பிறப்பு: சூலை 24, 1971) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்பட தயாரிப்பாளர் ஆவார். இவர் மான்ஸ்டர் (2003), வொண்டர் வுமன் (2017), மற்றும் வொண்டர் வுமன் 1984 (2020) ஆகிய திரைப்படங்களை இயக்கியுள்ளார்.

இவர் இயக்கிய மான்ஸ்டர் படத்திற்காக சிறந்த முதல் அம்சத்திற்கான இன்டிபென்டன்ட் சிபிரிட் விருதையும் மற்றும் அமெரிக்கன் பிலிம் இன்ஸ்டிடியூட் இன் பிராங்க்ளின் ஜே. ஷாஃப்னர் விருதையும் வென்றார். அதை தொடர்ந்து தி கில்லிங் (2011) என்ற தொடரின் ஒரு கதை அத்தியாயத்தை இயக்கியத்ததற்காக இவர் பிரைம் டைம் எம்மி விருது பரிந்துரையையும், நாடகத் தொடரில் சிறந்த இயக்குனருக்கான டைரக்டர்ஸ் கில்ட் ஆஃப் அமெரிக்கா விருதையும் பெற்றார். இவர் 2017 ஆம் ஆண்டில், டைம் இதழின் ஆண்டின் சிறந்த நபருக்கான பட்டியலில் ஆறாவது இடத்தைப் பிடித்தார்.

ஆரம்பகால வாழ்க்கை
யென்கின்சு என்பவர் சூலை 24, 1971 ஆம் ஆண்டில் கலிபோர்னியாவில் உள்ள விக்டர்வில்லில், வியட்நாம் போரில் வெள்ளி நட்சத்திரத்தைப் பெற்ற விமானப்படைத் தலைவரும் போர் விமானியுமான வில்லியம் டி. ஜென்கின்ஸ் மற்றும் சான் பிரான்சிஸ்கோவில் சுற்றுச்சூழல் விஞ்ஞானியாகப் பணியாற்றிய எமிலி ரோத் ஆகியோருக்கு மகளாக பிறந்தார். இவருக்கு எலைன் ரோத் என்ற மூத்த சகோதரி உண்டு.

திரைப்படங்கள்

மேற்கோள்கள்

வெளி இணைப்புகள் 
 

1971 பிறப்புகள்
வாழும் நபர்கள்
அமெரிக்கத் திரைக்கதை எழுத்தாளர்கள்
அமெரிக்கப் பெண் எழுத்தாளர்கள்
அமெரிக்கத் திரைப்பட இயக்குநர்கள்
தொலைக்காட்சி தயாரிப்பாளர்கள்
அமெரிக்கத் திரைப்படத் தயாரிப்பாளர்கள்
தொலைக்காட்சி இயக்குநர்கள்
அச்சுதன் கூடலூர்

அச்சுதன் கூடலூர் ( Achuthan Kudallur, 1945-2022) என்பவர் ஒரு கேரள ஓவியர் ஆவார். இவருக்கு கேரள லலிதா கலா அகாடமி பெல்லோஷிப் வழங்கப்பட்டது (2017). இவர் நவீன அரூப ஓவியங்களை வரைவதில் தனக்கென சிறப்பான அடையாளத்தைக் கொண்டிருப்பவர்.

வாழ்க்கைக் குறிப்பு 
இவர் 1945 ஆம் ஆண்டு கேரளத்தின், பாலக்காடு மாவட்டத்தில் உள்ள கூடலூரில் மறைந்த மத் தெக்கேபட் எம்டி பரமேசுவரன் நாயர் மற்றும் கூடலூரைச் சேர்ந்த பருக்குட்டி அம்மா ஆகியோருக்கு மகனாகப் பிறந்தார். எம். டி. வாசுதேவன் நாயர் இவரது தாய் மாமன் ஆவார். மளமல்காவு அரசு. எல்பி பள்ளி. திரிதாலா உயர்நிலைப் பள்ளியில் படித்துவிட்டு, திருச்சூர் மகாராஜா பல தொழில்நுட்பக் கல்லூரியில் சேர்ந்தார். சென்னையில் உள்ள மதராஸ் ஆர்ட் கிளப்பின் கீழ் உள்ள நுண்கலை கல்லூரியில் சேர்ந்தார். துவக்கக் காலத்தில் சிறுகதைகள் எழுதினார். எம். கோவிந்தனின் சமிக்ஷா இதழில் இவரது ‘சிரமுலா வர சரிமவரா’ என்ற கதை வெளியனது. அச்சுதன் கூடலூர் கூடலூர் நில அளவைப் பிரிவில் வரைவாளராக அரசு பணியில் இருந்தார். ஒரு கட்டத்தில் அரசு பணியில் இருந்து விலகி முழுநேர ஓவியராக ஆனார். 1977ல் சென்னை மாக்ஸ்முல்லர் பவன் கண்காட்சியில் அச்சுதன் கூடலூர் உலக கவனத்திற்கு வந்தார்.  திருமணம் செய்துகொள்ளாமல் தனியாக வாழ்ந்துவந்த இவர். 2022 சூலை 18 அன்று சென்னையில் காலமானார்.

விருதுகள் 

 1988 இல் மத்திய நுண்கலை அகாதமி விருது
 1982ல் தமிழ்நாடு லலித் கலா அகாதமி விருது
 2017 - கேரளா லலிதா கலா அகாடமி பெல்லோஷிப்

குறிப்புகள் 

பாலக்காடு மாவட்ட நபர்கள்
2022 இறப்புகள்
இந்திய ஓவியர்கள்
1945 பிறப்புகள்
எக்கோ (தொலைக்காட்சித் தொடர்)

எக்கோ () என்பது 2024 ஆம் ஆண்டு வெளியான அமெரிக்க நாட்டு அதிரடி குற்றப்புனைவு மீநாயகன் தொலைக்காட்சி நாடகத் தொடர் ஆகும். இந்த தொடர் இதே பெயரில் வெளியான மார்வெல் காமிக்சு கதாபாத்தித்தை அடிப்படையாக கொண்டு டிஸ்னி+ ஓடிடி தளத்திற்காக மரியன் டேயர் என்பவர் உருவாக்கியுள்ளார்.

இந்த தொடர் மார்வெல் இசுடியோசு தயாரிப்பில் மார்வெல் திரைப் பிரபஞ்சத்தின் தொலைக்காட்சித் தொடரின் ஒரு பகுதியாகவும் 2021 ஆம் ஆண்டு வெளியான ஹாக்கி என்ற தொடரின் வழித்தொடரும் ஆகும்.

இது மாயா லோபஸ் தனது சொந்த ஊருக்குத் திரும்புவதையும், அங்கு அவர் தனது கடந்த காலத்தை நினைத்து பார்ப்பதுடன், தனது பூர்வீக அமெரிக்க குடிகளுடம் மீண்டும் இணைந்திருக்க விருபிக்கிறார், மேலும் அவரது குடும்பத்தையும் சமூகத்தையும் அரவணைக்க முயற்சிப்பதே சித்தரிக்கின்றது. இந்த தொடரை சிட்னி பிரீலாண்ட் என்பவர் இயக்க, தலைமை எழுத்தாளராக மரியன் டேயர் என்பவர் பணியாற்றுகிறார். இந்தத் தொடரை 20வது தொலைக்காட்சியும் இணைந்து தயாரித்துள்ளது.

ஹாக்கி தொடரில் இருந்து மீண்டும் நடிகை அலகுவா காக்சு என்பவர் மாயா லோபஸ்/எக்கோ என்ற தனது பாத்திரத்தில் மீண்டும் நடிக்கிறார். இவருடன் இணைந்து சாஸ்கே இசுபென்சர், தாண்டூ கார்டினல், டெவரி ஜேக்கப்சு, கோடி லைட்னிங், கிரகாம் கிரீன், ஜான் மெக்லார்னான், வின்சென்ட் டி'ஓனோஃப்ரியோ மற்றும் சார்லி சாக்ஸ் போன்ற பலர் நடிக்கிறார்கள். இதன் வழித்தொடர் வளர்ச்சி மார்ச் 2021 இல் தொடங்கியது, ஈடன் மற்றும் எமிலி கோஹன் ஆகியோர் தலைமை எழுத்தாளர்களாக இணைக்கப்பட்டனர், மேலும் அலக்வா காக்சு திரும்பி வருவதை உறுதிப்படுத்தினார். நவம்பர் 2021 இல் இந்தத் தொடர் முறையாக அறிவிக்கப்பட்டது, மரியன் டேயர் தலைமை எழுத்தாளராகப் பணியாற்றுவது தெரியவந்தது, சிட்னி பிரீலாண்ட் என்பவர் மார்ச் 2022 க்குள் இயக்குனராக உறுதி செய்யப்பட்டது. இந்த தொடரின் படப்பிடிப்பு ஏப்ரல் பிற்பகுதியில் தொடங்கியது மற்றும் செப்டம்பர் 2022 வரை நீடித்ததது,

எக்கோ தொடர் டிஸ்னி+ குலு போன்ற ஊடகங்களில் சனவரி 9, 2024 அன்று ஐந்து அத்தியாயங்களைக் கொண்டதாக வெளியிடப்பட்டது. இது மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதி ஒரு பகுதியாகும் மற்றும் "மார்வெல் ஸ்பாட்லைட்" பேனரின் கீழ் முதல் தொடராகும்.

மேற்கோள்கள்

வெளிப்புற இணைப்புகள் 
 

2024 இல் தொடங்கிய தொலைக்காட்சி நிகழ்ச்சிகள்
டிஸ்னி+ அசல் நிகழ்ச்சிகள்
அமெரிக்கத் தொலைக்காட்சித் தொடர்கள்
ஆங்கிலத் தொலைக்காட்சித் தொடர்கள்
மார்வெல் திரைப் பிரபஞ்ச தொலைக்காட்சி தொடர்கள்
மார்வெல் திரைப் பிரபஞ்சம்: ஐந்தாம் கட்டம்
குற்ற தொலைக்காட்சித் தொடர்கள்
பரபரப்பூட்டும் தொலைக்காட்சி தொடர்கள்
அதிரடித் தொலைக்காட்சி தொடர்கள்
நாடகத் தொலைக்காட்சி தொடர்கள்
மீநாயகன் தொலைக்காட்சி தொடர்கள்
2024 இல் நிறைவடைந்த தொலைக்காட்சி நிகழ்ச்சிகள்
காரணம்பேட்டை

காரணம்பேட்டை என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டத்தில், பல்லடம் வட்டாரத்தில் அமைந்துள்ள ஒரு நகரம் ஆகும். இது கோவையின் புறநகர்ப் பகுதி ஆகும். இது திருச்சிராப்பள்ளி மற்றும் கோயம்புத்தூரை இணைக்கும் தேசிய நெடுஞ்சாலை 81 இல் அமைந்துள்ளது. அன்னூர் மற்றும் காமநாயக்கன்பாளையத்தை இணைக்கும் மாநில நெடுஞ்சாலை இவ்வூர் வழியாக செல்கிறது.

இது பல்லடம் மாநில சட்டமன்றத் தொகுதி மற்றும் கோயம்புத்தூர் நாடாளுமன்றத் தொகுதிக்கு உட்பட்ட பகுதி ஆகும்.

மக்கள் தொகை 
2011 ம் ஆண்டு மக்கள் தொகை கணக்கெடுப்பு படி இவ்வூரில் 4,561 பேர் வசிக்கின்றனர். இதில் 53% ஆண்களும் 47% பெண்களும் வசிக்கின்றனர். இந்த ஊர் பல்லடம் காவல் நிலைய எல்லைக்கு உட்பட்டது.

குறிப்புகள் 

திருப்பூர் மாவட்டத்திலுள்ள ஊர்களும் நகரங்களும்
இரமாகாந்த் அச்ரேக்கர்

இரமாகாந்த் விட்டல் அச்ரேக்கர் (Ramakant Achrekar) (1932 - 2 ஜனவரி 2019)  மும்பையைச் சேர்ந்த இந்திய துடுப்பாட்டப் பயிற்சியாளர் ஆவார். மும்பையின் தாதரில் உள்ள சிவாஜி பூங்காவில் இளம் துடுப்பாட்ட வீரர்களுக்கு பயிற்சியளிப்பதில் இவர் மிகவும் பிரபலமானவர் (குறிப்பாக சச்சின் டெண்டுல்கர் ). மும்பை துடுப்பாட்ட அணியின் தேர்வாளராகவும் இருந்தார். 1990-இல் துரோணாச்சார்யா விருதையும் 2010 இல் பத்மசிறீ விருதையும் வென்றார்

ஆரம்ப வாழ்க்கையும் தொழிலும் 
இரமாகாந்த் விட்டல் அச்ரேக்கர் 1932-இல் பிறந்தார். இவரது விளையாட்டு வாழ்க்கை இவரது பயிற்சி வாழ்க்கையைப் போல வேறுபடுத்தப்படவில்லை. 1943-இல் துடுப்பாட்ட விளையாடத் தொடங்கினார். 1945 இல், நியூ ஹிந்த் ஸ்போர்ட்ஸ் சங்கத்திற்காக விளையாடினார். இவர் யங் மகாராஷ்டிரா XI, குல் மோஹர் மில்ஸ் மற்றும் மும்பை துறைமுகம் போன்ற அணிக்காகவும் விளையாடினார். 1963 இல் மொயின்-உத்-தௌலா தங்கக் கோப்பைப் போட்டியில் ஐதராபாத்து அணிக்கு எதிராக ஸ்டேட் பேங்க் ஆஃப் இந்தியாவுக்காக ஒரே ஒரு முதல் தரத் துடுப்பாட்டப் போட்டியில் விளையாடினார். .

இவரது சொந்த வாழ்க்கையையும் , எழுச்சியூட்டும் தொழில் வாழ்க்கையை பத்திரிகையாளர் குணால் புரந்தரே, ரமாகாந்த் அச்ரேக்கர்: மாஸ்டர் பிளாஸ்டர்ஸ் மாஸ்டர் என்ற சுயசரிதையில் ஆவணப்படுத்தியுள்ளார். இந்த புத்தகம் விஸ்டன் இந்தியா அல்மனாக் உட்பட பல்வேறு வெளியீடுகளின் விமர்சனப் பாராட்டைப் பெற்றுள்ளது.

பயிற்சி வாழ்க்கை 
சிவாஜி பூங்காவில் காமத் மெமோரியல் துடுப்பாட்ட சங்கத்தை நிறுவினார். தேர்வுத் துடுப்பாட்ட வீரர்கள் சச்சின் டெண்டுல்கர், அஜித் அகர்கர், சந்திரகாந்த் பண்டிட், வினோத் காம்ப்ளி, ரமேஷ் பவார் மற்றும் பிரவின் ஆம்ரே உட்பட பல வீரர்களுக்கு இவர் பயிற்சி அளித்து வளர்த்தார். இந்தியத் துடுப்பாட்டத்தின் தரத்தை உயர்த்த பயிற்சியாளராக தன்னை அர்ப்பணித்தார். இச்சங்கம் தற்போது இவரது மகள் விசாகா தல்வி மற்றும் கல்பனா முர்கர், பேரன் சோஹம் தல்வி மற்றும் பிரதோஷ் மாயேகர் ஆகியோரால் நடத்தப்படுகிறது. இவர் 1945 காலகட்ட துடுப்பாட்டத்தில் ஒரு மேதையாக ஆவார்.

இறப்பு 
இரமாகாந்த் அச்ரேக்கர் 2019 ஜனவரி 2 அன்று முதுமைக் கோளாறு காரணமாக மரணமடைந்தார். இறுதிச் சடங்கில் சச்சின் டெண்டுல்கர் உட்பட ஏராளமான பிரபலங்கள் கலந்து கொண்டனர்.

விருதுகளும் அங்கீகாரமும் 

 1990 ஆம் ஆண்டில், துடுப்பாட்ட பயிற்சிக்கான இவரது சேவைகளுக்காக துரோணாச்சார்யா விருது வழங்கி கௌரவிக்கப்பட்டார்.
 2010 ஆம் ஆண்டு, 7 ஏப்ரல் 2010 அன்று புது தில்லியில் உள்ள குடியரசுத் தலைவர் இல்லத்தில் அப்போதைய இந்திய குடியரசுத் தலைவர் பிரதிபா பாட்டில் அவர்களால் விளையாட்டுப் பிரிவில் நாட்டின் உயரிய குடிமக்களின் விருதுகளில் ஒன்றான பத்மசிறீ விருதைப் பெற்றார்.
 2010 ஆம் ஆண்டு, பிப்ரவரி 12 ஆம் தேதி, இந்தியத் துடுப்பாட்ட அணியின் அப்போதைய பயிற்சியாளராக இருந்த கேரி கிர்ஸ்டனால் இவருக்கு 'வாழ்நாள் சாதனையாளர்' விருது வழங்கப்பட்டது. ஸ்போர்ட்ஸ் இல்லஸ்ட்ரேட்டட் மூலம் விளையாட்டில் பல்வேறு பிரிவுகளுக்கு வழங்கப்பட்ட விருதுகளின் ஒரு பகுதியாக இந்த விருது இருந்தது.

மேலும் படிக்க

சான்றுகள்

வெளி இணைப்புகள் 
 
 

சச்சின் டெண்டுல்கர்
இந்தியத் துடுப்பாட்டக்காரர்கள்
பத்மசிறீ விருது பெற்ற விளையாட்டுத்துறையினர்
துரோணாச்சார்யா விருது பெற்றவர்கள்
2019 இறப்புகள்
1932 பிறப்புகள்
விவிலிய விளக்க விதிமுறை

விவிலிய விளக்க விதிமுறை அல்லது வேத விளக்க விதிமுறை (ஆங்கிலத்தில்: Exegesis) / / ˌɛksɪˈdʒiːsɪs / ; கிரேக்கத்திலிருந்து ,  , "வெளியே வழிநடத்திக் கொண்டு வருதல் to lead out") என்பது ஒரு உரையின் முக்கியமான விளக்கம் அல்லது ஒரு உரையின் பொருள்விளக்கமாகும். மரபு வழக்கில் இந்தப் பதத்தை முதன்மையாக சமய நூல்களுடன், குறிப்பாக விலியத்துடனான ஆய்வீற்கு பயன்படுத்தப்பட்டது. புதுமைக்கால பயன்பாட்டில், விளக்க விதிமுறை என்பது சமய நூல்கள் மட்டுமல்லாது, மெய்யியல், இலக்கியம் அல்லது வேறு எந்த எழுத்து வகையையும் உட்படுத்திய எந்தவொரு உரையின் விமர்சன/திறனாய்வு விளக்கங்களையும் உள்ளடக்கியது. விவிலிய விளக்க விதிமுறை என்ற சொற்றொடர் இப்போது விவிலியத்தின் ஆய்வுகளை மற்ற விமர்சன உரை விளக்கங்களிலிருந்து வேறுபடுத்த பயன்படுத்தப்படுகிறது. இச்சொற்றொடர் கிறிஸ்தவ போதகர் ஆர். பாலா என்பவரால் சொல்லாக்கம் செய்யப்பட்டது என்று குறிப்பிடத்தக்கது.

உரை விமர்சனம் உரையின் வரலாறு மற்றும் தோற்றம் ஆகியவற்றை ஆராய்கிறது. ஆனால், விளக்க விதிமுறையில் நூலாசிரியர், உரை மற்றும் முதலாக எழுதப்பட்டவர்களின் வரலாற்றின் மற்றும் பண்பாட்டின் பின்னணி பற்றிய ஆய்வு உள்ளடங்கும். உரையில் வழங்கப்பட்டிருக்கும் இலக்கிய வகைகளின் வகைப்பாட்டையும் உரையில் உள்ள இலக்கண மற்றும் தொடரியல் அம்சங்களின் பகுப்பாய்வையும் மற்ற பகுப்பாய்வுகள் கொண்டிருக்கிறது.

விளக்கத்தை பயிற்சி செய்பவர் கிரேக்க மொழியில் / ஒரு exegete ( / ˌɛksɪˈdʒiːt / ;  ) விளக்கவுரையின் / என்பது exegeses ( / ˌɛksɪˈdʒiːsiːz / ) ஆகும் . உரிச்சொற்கள் எக்ஸெஜெட்டிக் அல்லது எக்ஸெஜெக்டிகல் (எ.கா., வர்ணனைகள்). விவிலிய விளக்கத்தில், எக்செஜெசிஸ் (வரையறுப்பது) என்பதற்கு நேர்மாறானது eisegesis (வரையறுப்பது) ஆகும், இது ஒரு eisegetic வர்ணனையாளரின் பொருளில் "இறக்குமதி" அல்லது "வரைந்து" அவர்களின் சொந்த அகநிலை விளக்கங்களை உரையில் ஆதரிக்கவில்லை. Eisegesis பெரும்பாலும் ஒரு இழிவான வார்த்தையாக பயன்படுத்தப்படுகிறது.

மேற்கோள்கள்

விவிலியம்
லோகி (பருவம் 2)

லோகி (பருவம் 2)  () என்பது மார்வெல் காமிக்சு கதாபாத்திரமான லோகி என்ற வரைகதை பாத்திரத்தை அடிப்படையாக கொண்டு 2021 ஆம் ஆண்டு ஒளிபரப்பான அமெரிக்க நாட்டு லோகி என்ற மீநாயகன் தொலைக்காட்சி நாடகத் தொடரின் இரண்டாவது பருவம் ஆகும்.

இது மார்வெல் திரைப் பிரபஞ்சத்தில் அமைக்கப்பட்டுள்ளது. மற்றும் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது. இந்த பருவத்தை மார்வெல் இசுடியோசு தயாரித்துள்ளது, எரிக் மார்ட்டின் தலைமை எழுத்தாளராக பணியாற்றுகிறார் மற்றும் ஜஸ்டின் பென்சன் மற்றும் ஆரோன் மூர்ஹெட் ஆகியோர் இயக்கும் குழுவை வழிநடத்துகின்றனர். 

நடிகர் டாம் ஹிடில்ஸ்டன் என்பவர் திரைப்படத் தொடரில் இருந்து லோகி என்ற தனது பாத்திரத்தில் மீண்டும் நடிக்கிறார்,
இவருடன் முதல் பருவத்தில் நடித்த குகு மபதா-ரா, யூஜின் கோர்டெரோ, ஓவன் வில்சன் மற்றும் சோபியா டி மார்டினோ ஆகியோரும் தங்கள் பாத்திரங்களில் மீண்டும் நடிக்கின்றனர். இதன் இரண்டாம் பருவம் நவம்பர் 2020க்குள் உருவாக்கம் முடிவு செய்யப்பட்டு, ஜூலை 2021 இல் உறுதி செய்யப்பட்டது, அதை தொடர்ந்து மார்ட்டின், பென்சன் மற்றும் மூர்ஹெட் ஆகியோர் பிப்ரவரி 2022 இன் இறுதியில் பணியமர்த்தப்பட்டனர். பின்னர் ஜூன் 2022 இல் பைன்வுட் இசுடியோசுவில் படப்பிடிப்பு ஆரம்பிக்கப்பட்டது.

இந்த இரண்டாவது பருவம் டிஸ்னி+ இல் அக்டோபர் 5, 2023 அன்று ஒளிபரப்பானது, மேலும் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக நவம்பர் 9 அன்று ஆறு அத்தியாயங்களுடன் நிறைவு பெற்றது. இந்த பருவம் விமர்சகர்களிடமிருந்து நேர்மறையான மதிப்புரைகளைப் பெற்றது, அதன் முடிவு, இசை இசை மற்றும் லோகியின் பாத்திர வளைவு ஆகியவற்றிற்காக பாராட்டப்பட்டது.

நடிகர்கள்
 டாம் ஹிடில்ஸ்டன் - லோகி
 குகு மபதா-ரா - ரவோனா ரென்ஸ்லேயர்
 யூஜின் கோர்டெரோ - கேசி/ஹண்டர் கே-5இ
 ஓவன் வில்சன் - மொபியஸ் எம். மொபியஸ்
 சோபியா டி மார்டினோ - சில்வி
 நீல் எலிஸ்

மேற்கோள்கள்

வெளிப்புற இணைப்புகள் 
 

2023 இல் தொடங்கிய தொலைக்காட்சி நிகழ்ச்சிகள்
டிஸ்னி+ அசல் நிகழ்ச்சிகள்
அமெரிக்கத் தொலைக்காட்சித் தொடர்கள்
ஆங்கிலத் தொலைக்காட்சித் தொடர்கள்
மார்வெல் திரைப் பிரபஞ்ச தொலைக்காட்சி தொடர்கள்
மார்வெல் திரைப் பிரபஞ்சம்: ஐந்தாம் கட்டம்
குற்ற தொலைக்காட்சித் தொடர்கள்
பரபரப்பூட்டும் தொலைக்காட்சி தொடர்கள்
அதிரடித் தொலைக்காட்சி தொடர்கள்
சாகசத் தொலைக்காட்சி தொடர்கள்
மீநாயகன் தொலைக்காட்சி தொடர்கள்
தொலைக்காட்சி பருவங்கள்
2023 இல் நிறைவடைந்த தொலைக்காட்சி நிகழ்ச்சிகள்
நா. நாச்சிமுத்து

நா. நாச்சிமுத்து (N. Nachimuthu ) (2 சூலை 1926 - 21 மே 2016) ஒரு தமிழ்நாட்டு அரசியலர், வேளாண் ஆர்வலர் மற்றும் கல்வியாளர் ஆவார். திராவிட முன்னேற்றக் கழகத்தை  (திமுக) சேர்ந்த இவர், ஒட்டன்சத்திரம் தொகுதிக்கான தமிழ்நாட்டு சட்டப் பேரவை உறுப்பினராக 1967 முதல் 1976 வரை பணியாற்றினார்.

தொடக்க வாழ்க்கை 
இன்றைய திண்டுக்கல் மாவட்டம் பழனி வட்டத்தில் உள்ள தேவத்தூரில் 2 சூலை 1926 அன்று  பழனியம்மாள்-நாச்சிமுத்து இணையருக்கு மகனாகப் பிறந்தார் நாச்சிமுத்து.

கல்வி 
பள்ளிக் கல்வியினை பழநி நகராட்சி உயர்நிலைப் பள்ளியிலும், மதுரை அமெரிக்கன் கல்லூரி பள்ளியிலும் பயின்றார்

அரசியல் 
இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் திமுக வேட்பாளராக  போட்டியிட்டு வென்றார்.

சட்டமன்ற உறுப்பினராக

மறைவு 
முதுமை  காரணமாக அரசியலை விட்டு ஒதுங்கித் தன் வளர்ப்பு மகன் வள்ளுவன் வீட்டில் வாழ்ந்துவந்த நாச்சிமுத்து, 21 மே 2016 அன்று காலமானார்.

மேற்கோள்கள்

வெளி இணைப்புகள் 

 தென்மொழி இதழ் வலைப்பக்கத்தில் நாச்சிமுத்து பற்றிய குறிப்பு - வந்தவழி இயந்திரம்
1926 பிறப்புகள்
2016 இறப்புகள்
திண்டுக்கல் மாவட்ட நபர்கள்
திராவிட முன்னேற்றக் கழக சட்டமன்ற உறுப்பினர்கள்
4 ஆவது தமிழ்நாடு சட்டமன்ற உறுப்பினர்கள்
5 ஆவது தமிழ்நாடு சட்டமன்ற உறுப்பினர்கள்
குட்டி இந்தியா, ஒக் மர சாலை, நியூ ஜெர்சி

குட்டி இந்தியா (Little India)  என்பது அமெரிக்காவின், நியூ ஜெர்சி மாநிலம், மிடில்செக்ஸ் கவுண்டி, ஓக் ட்ரீ சாலையை (கவுண்டி வழித்தடம் 604) மையமாகக் கொண்டு ஐசெலின் மற்றும் எடிசன் நகரியப் பகுதிகளில் அமைந்துள்ள ஒரு தெற்காசிய பாரம்பரிய உணவகங்கள் மற்றும் வணிக நிறுவனங்கள் நிறைந்த வண்ணமயமான வணிக மாவட்டமாகும்.

அமைவிடம் 
ஓக் ட்ரீ சாலை எடிசன் மற்றும் ஐசெலின் நகரியப்பகுதிகள் வழியாக சுமார் நான்கு மைல்கள் வரை செல்கிறது. வூட் அவென்யூ (Wood Avenue) மற்றும் ஓக் ட்ரீ சாலை  சந்திப்பில் (Intersection) எடிசன் மற்றும் ஐசெலின் ஆகிய இரண்டு நகரியங்களும் இணைகின்றன. ஓக் ட்ரீ சாலையில்,  கொரேஜா அவென்யூ (Correja Avenue) மற்றும் மிடில்செக்ஸ் அவென்யூக்களுக்கு (Middlesex Avenue) இடைப்பட்ட பகுதி இந்திய சதுக்கம் (India Square)  என்று அழைக்கப்படுகிறது.  இது குட்டி இந்தியாவின் புகழ்பெற்ற சில்லரை விற்பனை மையமாகத் திகழ்கிறது. 2017 ஆம் ஆண்டில் இப்பகுதியில் வாடகை இரு மடங்கு ஆனதாக ஒரு புள்ளி விவரம் குறிப்பிடுகிறது. இதன் புவியமைவிடம் 40° 24' 16.164 N அட்சரேகை 74° 31' 4.656 W தீர்க்க ரேகை ஆகும்.

குட்டி இந்தியா 

இங்கு 400க்கும் மேற்பட்ட தெற்காசிய சில்லறை வணிக நிறுவனங்கள் உள்ளன. வர்ஜீனியா, மைனே ஆகிய மாநிலங்களிலிருந்தும் இந்தியர்கள் ஓக் ட்ரீ சாலையில் நகைகள், ஆடைகள், மளிகை சாமான்கள், மின் சாதனங்கள், பூசைப் பொருட்கள், இனிப்பகங்கள், காய்கறிகள், மலர்கள் போன்றவற்றை வாங்குவதற்கு வருவதுண்டு.  இங்குள்ள 145க்கும் மேற்பட்ட வட இந்திய, தென்னிந்திய, பஞ்சாபி, குஜராத்தி, செட்டிநாடு, மதுரை உணவு வகைகளுக்குப் பெயர்பெற்ற  இந்திய உணவகங்களில்  உணவருந்துவதற்கு பல மைல் தொலைவுகளிலிலிருந்தும்  மக்கள் வருகிறார்கள்.  பல அமெரிக்கர்களும் விடுமுறை நாட்களில் வந்து உணவருந்துகிறார்கள்.  குஜராத்தி மற்றும் மகாராட்டிர நகைக்கடைகளில் இந்திய பாரம்பரிய தங்க நகைகளை வாங்குவதற்காகவும்   இங்குள்ள அழகு நிலையங்களுக்குச் செல்வதற்காகவும் பெண்கள் வருகிறார்கள். தீபாவளி, ஹோலி, விநாயக சதுர்த்தி, கிறிஸ்துமஸ் போன்ற பண்டிகை காலங்களில் இந்தியர்கள் கூட்டம் அதிகரிப்பதுண்டு.  இந்த சாலையில் உள்ள கடைகளுக்கு திங்கட்கிழமை விடுமுறை நாள் என்பதால் இங்கு மக்கள் வருகை குறைவாகவே காணப்படும்.

வரலாறு 
சாலையின் இரு மருங்கிலும் ஓக் (தாவரப்பெயர்: குவெர்கஸ் ரோபர் (Quercus robur)  (தாவரக் குடும்பம் ஃபேகேசி (Fagaceae) மரங்கள் நிறைந்திருந்தால் இது ஓக் மர சாலை என்று பெயர் பெற்றது. 
 பூர்வீக அமெரிக்கர்களுக்கும் ஆங்கிலேயக் குடியேறிகளுக்குமிடையே ஜூன் 26, 1777 தேதி எடிசன் பகுதிகளில்  ஷார்ட் ஹில்ஸ் போர் (Battle Short Hills) நடைபெற்றது.  இந்த அமெரிக்கப்புரட்சி போர் காலங்களில் இங்கு ஒரு சந்தை இருந்துள்ளது. 1990 ஆம் ஆண்டுகளில் இந்தியச் சந்தை உருவாகியுள்ளது. நாளடைவில் இப்பகுதி செழிப்பான இந்திய சில்லறை வர்த்தக மையமாக உருவெடுத்துள்ளது.

வளர்ச்சி 
இங்கு அமைந்துள்ள மெட்ரோபார்க் இரயில் நிலையம்,  மன்ஹாட்டனில் உள்ள பென்  இரயில் நிலையத்துடன்  இணைப்பதால், இரயில் பயணிகளும் இப்பகுதிக்கு வந்து பொருட்களை வாங்குகிறார்கள்.  எடிசன் மற்றும் ஐசெலின் நகரியங்களில் சாய் பாபா கோவில், சுவாமி நாராயண் கோவில், அரே கிருஷ்ணா (இஸ்கான்) கோவில், துவாரகதீசு கோவில், வேத மந்திர், போன்ற பல இந்திய கோவில்கள் அமைந்துள்ளன.

மேற்கோள்கள் 

நியூ ஜெர்சி
உலக விலங்கினவாத ஒழிப்பு நாள்

உலக விலங்கினவாத ஒழிப்பு நாள் () என்பது விலங்கினவாதத்தைக் — அதாவது மனிதரல்லா விலங்குகளிடம் அவற்றின் இனப் பகுப்பின் அடிப்படையில் காட்டப்படும் பாகுபாட்டினை — கண்டனம் செய்யும் நோக்கத்தோடு அனுசரிக்கப்படும் ஒரு சர்வதேச நிகழ்வாகும். 2015-ம் ஆண்டு முதல் ஆண்டுதோறும் ஆகஸ்ட் மாத இறுதியில் இந்நாள் அனுசரிக்கப்படுகிறது. இதே போன்று மற்றொரு நிகழ்வான "விலங்கினவாததிற்கு எதிரான உலக தினம்" ஒவ்வொரு ஆண்டும் ஜூன் 5-ஆம் தேதி கடைபிடிக்கப்படுகிறது.

இவற்றையும் பார்க்கவும் 
 உலக ஆய்வக விலங்குகள் நாள்
 உலக மீன்பிடி ஒழிப்பு நாள்
 அனைத்துலக நாட்கள்

மேற்கோள்கள்

ஆகத்து சிறப்பு நாட்கள்
விலங்குரிமை
வாழ்க்கைக்கு பிறகு

மரணத்திற்குப் பிந்தைய வாழ்க்கை (இறப்பிற்குப் பிந்தைய வாழ்க்கை அல்லது வரவிருக்கும் உலகம் என்றும் குறிப்பிடப்படுகிறது) என்பது ஒரு தனிநபரின் அடையாளத்தின் அத்தியாவசியப் பகுதி அல்லது அவரது உணர்வு ஓட்டம் தொடர்ந்து கொண்டிருக்கும் ஒரு உத்தேச இருப்பு உடல் ஆகும். பிற்கால வாழ்க்கையைப் பற்றிய பல்வேறு கருத்துக்களின்படி, மரணத்திற்குப் பிறகு வாழும் தனிநபரின் அத்தியாவசிய அம்சம் சில பகுதி உறுப்புகளாக இருக்கலாம் அல்லது ஒரு நபரின் முழு ஆன்மா அல்லது ஆவியாக இருக்கலாம். மரணத்திற்குப் பிறகான மறதியின் நம்பிக்கைக்கு முரணானது, மரணத்திற்குப் பிந்தைய வாழ்க்கையில் நம்பிக்கை.

சில பார்வைகளில், இந்த தொடர்ச்சியான இருப்பு ஒரு ஆன்மீக மண்டலத்தில் நடைபெறுகிறது, மற்ற பிரபலமான பார்வைகளில், தனிநபர் இந்த உலகில் மீண்டும் பிறந்து, வாழ்க்கைச் சுழற்சியை மீண்டும் தொடங்கலாம். இந்த பிந்தைய பார்வையில், அத்தகைய மறுபிறப்புகள் மற்றும் இறப்புகள் ஒரு நபர் ஆன்மீக சாம்ராஜ்யத்திற்கு அல்லது பிற உலகத்திற்கு நுழையும் வரை தொடர்ந்து மீண்டும் மீண்டும் நிகழலாம். மரணத்திற்குப் பிந்தைய வாழ்க்கை பற்றிய முக்கிய பார்வைகள் மதம், எஸோதெரிசிசம் மற்றும் மெட்டாபிசிக்ஸ் ஆகியவற்றிலிருந்து பெறப்படுகின்றன.

ஆபிரகாமிய பாரம்பரியத்தில் உள்ளவை போன்ற சில நம்பிக்கை அமைப்புகள், இறந்தவர்கள் இறந்த பிறகு கடவுள் அல்லது பிற தெய்வீக தீர்ப்பின் படி, அவர்களின் செயல்கள் அல்லது நம்பிக்கைகளின் அடிப்படையில் ஒரு குறிப்பிட்ட இடத்திற்குச் செல்கிறார்கள்.  இதற்கு நேர்மாறாக, இந்திய மதங்களில் உள்ளவை போன்ற மறுபிறவி அமைப்புகளில், தொடர்ச்சியான இருப்பின் தன்மை, இறுதி வாழ்வில் தனிநபரின் செயல்களால் நேரடியாக தீர்மானிக்கப்படுகிறது.

மேற்கோள்கள்

சமய மெய்யியல்
உலக மீன்பிடி ஒழிப்பு நாள்

உலக மீன்பிடி ஒழிப்பு நாள் () என்பது மீன்பிடி நடைமுறைகளை முற்றிலுமாக நிறுத்தக் கோரி விலங்குரிமை ஆர்வலர்களால் தொடங்கப்பட்ட ஒரு சர்வதேச பிரச்சாரமாகும். இந்த நாள் ஒவ்வொரு ஆண்டும் மார்ச் மாதத்தின் கடைசி சனிக்கிழமையன்று அனுசரிக்கப்படுகிறது.

முதன்முதலில் 2016-ல் சுவிட்சர்லாந்திலும் பிரான்ஸிலும் தொடங்கிய இந்தப் பிரச்சாரம், பின்னர் 2017-ல் ஒரு பன்னாட்டு விழிப்புணர்வு நாளாக மாறியது. இது முதன்முதலில் போ லா ஈகாலிடே அனிமேல் (Pour L'Égalité Animale [PEA]) என்ற அமைப்பினால் முன்னெடுக்கப்பட்டது.

நிகழ்வுகள் 
மீன்களின் வலி, உணர்வு, நுண்ணறிவு ஆகியவற்றைப் பற்றிய விழிப்புணர்வைக் கொண்டுவருவதற்காக பல ஆண்டுகளாக உலகம் முழுவதும் உலக மீன்பிடி ஒழிப்பு நாளுக்காக பல செயற்பாடுகள் ஏற்பாடு செய்யப்பட்டு வந்தன. இவற்றில் தெருப் போராட்டங்கள், உள்ளிருப்புப் போராட்டங்கள், திரையிடல்கள், மாநாடுகள், மீன் எண்ணிக்கைச் செயல்முறைகள், செயற்பாட்டு முகாம்கள், கண்காட்சிகள் உள்ளிட்டவை அடங்கும்.

2017-ம் ஆண்டில் தனது முதல் நிகழ்வில், உலக மீன்பிடி ஒழிப்பு நாள் அனுசரிப்பு உலகெங்கிலும் உள்ள பல நகரங்களில் நடந்தேறியது. அவற்றில் கீழ்கண்ட நகரங்கள் குறிப்பிடத்தக்கவை:
 பிரான்ஸ்: லோரியண்ட், பாரிஸ், வேலன்ஸ், லியோன், லீல், மாண்ட்பெல்லியர், செயிண்ட் மாலோ, ரேன்
 சுவிட்சர்லாந்து: ஜெனீவா, லோசான்
 பெல்ஜியம்: பிரஸ்ஸல்ஸ், நமூர், சார்லராய்
 கனடா: மாண்ட்ரீல், டொராண்டோ
 ஜெர்மனி: ஸ்டூட்கார்ட், வோகெல்ஸ்பெர்க், சீகன், ஹனோவர், கோட்டிங்கன், ஹாம்பர்க், பெர்லின்
 போர்ச்சுக்கல்: லிஸ்பன்
 இஸ்ரேல்: டெல் அவீவ், ஹைஃபா
 ஆத்திரேலியா: மெல்போர்ன்
 ஐக்கிய அமெரிக்கா: சான் டியேகோ, மான்டேரி பே

2018-ல் இந்நிகழ்வு அதன் இரண்டாவது பதிப்பாக மீண்டும் சர்வதேச அளவில் கனடா, ஆஸ்திரேலியா, பெல்ஜியம், சுவிட்சர்லாந்து, பெரு, ஸ்வீடன், ஐக்கிய அமெரிக்கா, ஜெர்மனி, ஜப்பான், பிரேசில், பிரான்ஸ், டென்மார்க், மெக்சிகோ, ஐக்கிய இராஜ்ஜியம், பனாமா ஆகிய நாடுகளில் நடத்தப்பட்டது. அதே ஆண்டு ஸ்டீவன் ஹார்னார்ட், பீட்டர் சிங்கர், வலேரி ஜிரோ, சூ டொனால்ட்சன், வில் கிம்லிக்கா, எலிஸ் டெசால்னியர்ஸ் உள்ளிட்ட ஏராளமான மெய்யியலாளர்களாலும் அறிவியல் அறிஞர்களாலும் கையெழுத்திடப்பட்ட ஒரு திறந்த மடல் லி நூவோ (Le Nouveau) இதழில் இந்நாளை முன்னிலைப்படுத்தும் நோக்கில் வெளியிடப்பட்டது.

2019-ம் ஆண்டில், அதன் மூன்றாவது பதிப்பிற்காக, 269 லைஃப் பிரான்ஸ் அமைப்பின் ஆர்வலர்கள் இந்நாளுக்கான தெரு ஆர்ப்பாட்டமொன்றில் மீன்பிடிக் கொக்கிகளால் தங்கள் கன்னங்களைத் துளைத்துக் கொண்டு தங்கள் எதிர்ப்பினைத் தெரிவித்தனர்.

கோரிக்கைகள் 
உலக மீன்பிடி ஒழிப்பு நாளின் அமைப்பாளர்கள் ஓட்டுமீன்கள் மற்றும் செபலோபாட்கள் உட்பட அனைத்து வகையான மீன்களையும் உள்ளிட்டு நடத்தப்படும் அனைத்து வகையான மீன்பிடி நடைமுறைகளையும் ஒழிக்க வேண்டும் என்று கோருகின்றனர். இதன் நீட்சியாக மீன்வளர்ப்பு, தொழில்துறை மீன்பிடிப்பு, பொழுதுபோக்கு மீன்பிடிப்பு, கடல்வாழ் விலங்குயிர்களை வீட்டு செல்லப்பிராணிகளாக வளர்ப்பதற்காகவும் அறிவியல் பரிசோதனைகளுக்காகவும் பொழுதுபோக்கிற்காகவும் வளர்த்துப் பயன்படுத்துதல் உள்ளிட்ட அனைத்து வகையான விலங்கினவாதக் கண்ணோட்டப் பயன்பாடுகளையும் நிரந்தரமாக ஒழிக்கக் கோரப்படுகின்றது.

மீன்கள் வலியை உணரக்கூடியவை என்பதையும் அவற்றை உட்கொள்வது என்பது மனித சமூகத்திற்குத் தேவையற்றது என்பதையும் விலங்குரிமை ஆர்வலர்கள் இந்நாளின் அனுசரிப்பின் போது வலியுறுத்தி வருகின்றனர்.

இவற்றையும் பார்க்கவும் 
 உலக ஆய்வக விலங்குகள் நாள்
 உலக விலங்கினவாத ஒழிப்பு நாள்
 நனிசைவம்
 அனைத்துலக நாட்கள்

மேற்கோள்கள்

மார்ச் சிறப்பு நாட்கள்
விலங்குரிமை
ஜொனாதன் கோல்ட்ஸ்டைன்

ஜொனாதன் மைக்கேல் கோல்ட்ஸ்டைன் () (பிறப்பு: 2 செப்டம்பர் 1968) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். இவர் 2017 ஆம் ஆண்டில் வெளியான மார்வெல் திரைப் பிரபஞ்சத் திரைப்படமான இசுபைடர்-மேன்: ஹோம்கம்மிங் என்ற படத்தில் துணை திரைக்கதை எழுத்தாளராகவும், டிசி நீட்டிக்கப்பட்ட பிரபஞ்சத்தில் தி பிளாஷ் but it was announced in July that they have left the project. Despite this, both Goldstein and Daley received story by credit alongside the film's screenwriter, Christina Hodson. என்ற திரைப்படத்தில் கதை எழுத்தாளராகவும் பணிபுரிந்துள்ளார்.

ஆரம்பகால வாழ்க்கை
ஜொனாதன் 2 செப்டம்பர் 1968 இல் நியூயார்க்கு நகரில் பிறந்தார், பின்னர் 1980 இல் ஓஹியோவின் பீச்வுட் நகருக்கு குடிபெயர்ந்தார், அவர் 1986 இல் பீச்வுட் உயர்நிலைப் பள்ளியில் பட்டம் பெற்றார். அதை தொடர்ந்து மிச்சிகன் பல்கலைக்கழகத்திலும், பின்னர் ஆர்வர்டு சட்டப் பல்கலைக்கழகத்திலும் பயின்று 1995 இல் பட்டம் பெற்றார்.

இவர் நியூயார்க்கில் ஜோன்ஸ், டே, ரீவிஸ் & போக் அலுவலகத்தில் நிறுவன வழக்கறிஞராக இரண்டு ஆண்டுகள் பணியாற்றினார். பின்னர் 2007 இல் லாஸ் ஏஞ்சல்ஸில் நாவலாசிரியர் அடீனா ஹால்பெர்ன் என்பவரை திருமணம் செய்து கொண்டார்.

மேற்கோள்கள்

வெளியிணைப்புகள் 

1968 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்க ஆண் எழுத்தாளர்கள்
தொலைக்காட்சி தயாரிப்பாளர்கள்
அமெரிக்கத் திரைப்படத் தயாரிப்பாளர்கள்
தொலைக்காட்சி இயக்குநர்கள்
அமெரிக்கத் திரைக்கதை எழுத்தாளர்கள்
ஜான் பிரான்சிசு டேலி

ஜான் பிரான்சிசு டேலி () (பிறப்பு: 20 சூலை 1985) என்பவர் அமெரிக்க நாட்டு நடிகர், திரைப்பட இயக்குநர், இசைக்கலைஞர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் என்பிசி தொலைக்காட்சியில் ஒளிபரப்பான 'புரீக்ஸ் அண்ட் கீக்சு' (1999-2000) என்ற நகைச்சுவை நாடகத்தில் உயர்நிலைப் பள்ளி புதிய மாணவராக சாம் வீர் என்ற கதாபாத்திரத்திலும், 'போனசு' (2014-2017) என்ற புலன் விசாரணை குற்றவியல் தொடரில்  விவரிப்பாளர் டாக்டர். லான்ஸ் ஸ்வீட்சு என்ற கதாபாத்திரத்தில் நடித்ததற்காக மிகவும் அறியப்படுகிறார். இதற்காக இவர் 2014 ப்ரிஸ்ம் விருதுக்கு பரிந்துரைக்கப்பட்டார். அத்துடன் இவர் டேபிளேயர் என்ற இசைக்குழுவுவில் கீபோர்டு வாசிப்பார் மற்றும் பாடகராகவும் உள்ளார்.

இவர் திரைப்படத்துறையில் ஜொனாதன் கோல்ட்ஸ்டைனுடன் இணைந்து திரைப்படத் தயாரிப்பில் ஈடுபட்டதற்காக  அறியப்படுகிறார். இந்த ஜோடி பல்வேறு திட்டங்களில் ஒன்றாக வேலை செய்தது என்பது குறிப்பிடத்தக்கது. இருவரும் ஜோன் வாட்ஸ், கிறிஸ்டோபர் போர்டு, கிறிஸ் மெக்கேனா மற்றும் எரிக் சோமர்ஸ் ஆகியோருடன் இணைந்து இசுபைடர்-மேன்: ஹோம்கம்மிங் (2017) என்ற படத்துக்காக இணை கதை எழுத்தாளர்களாக பணிபுரிந்துள்ளார், மேலும் இவர்கள் 2018 நகைச்சுவை 'கேம் நைட்' என்ற படத்தை இணைந்து இயக்கியுள்ளனர்.

ஆரம்பகால வாழ்க்கை
டேலி 20 சூலை 1985 சிகாகோவில் உள்ள புறநகர்ப் பகுதியான வீலிங், இல்லினாய்ஸில் நடிகரான ஆர்.எஃப். டேலி என்பவருக்கும், ஒரு பியானோ ஆசிரியரான நான்சி டேலி என்பவருக்கும் மகனாக பிறந்தார். இவரது தந்தை ஐரிய கத்தோலிக்க பின்னணியை சேர்ந்தவர் மற்றும் தாயார் யூதர் ஆவார். இவர் நியூயார்க்கில் உள்ள நயாக்கில் வளர்ந்தார்.

மேற்கோள்கள்

வெளியிணைப்புகள் 

1985 பிறப்புகள்
வாழும் நபர்கள்
அமெரிக்க குழந்தை நட்சத்திரங்கள்
அமெரிக்க ஆண் திரைப்பட நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க தொலைக்காட்சி நடிகர்கள்
அமெரிக்கத் திரைப்பட இயக்குநர்கள்
அமெரிக்க ஆண் எழுத்தாளர்கள்
தொலைக்காட்சி தயாரிப்பாளர்கள்
அமெரிக்கத் திரைப்படத் தயாரிப்பாளர்கள்
தொலைக்காட்சி இயக்குநர்கள்
அமெரிக்கத் திரைக்கதை எழுத்தாளர்கள்
கிறிஸ்டோபர் போர்டு

கிறிஸ்டோபர் டி. போர்டு () என்பவர் அமெரிக்க நாட்டு திரைப்பட திரைக்கதை ஆசிரியர், நடிகர் மற்றும் தயாரிப்பாளர் ஆவார். இவர் 2007 ஆம் ஆண்டு வெளியான 'ஐ கேன் சீ யூ' என்ற திகில் திரைப்படத்தில் நடிகராக அறிமுகமானார். அதை தொடர்ந்து 2012 இல் வெளியான 'ரோபோ & பிராங்க்' என்ற படத்தில் திரைக்கதை எழுத்தாளராக தனது திரைப்பயணத்தை தொடர்ந்தார். இவர் க்ளோன் (2014), காப் கார் (2015) மற்றும் இசுபைடர்-மேன்: ஹோம்கம்மிங் (2017) போன்ற படங்களில் இயக்குநர் ஜோன் வாட்ஸ் என்பவருடன் இணைந்து பணியாற்றியதற்காக அறியப்படுகிறார்.

மேற்கோள்கள்

வெளியிணைப்புகள் 
 

வாழும் நபர்கள்
அமெரிக்க ஆண் திரைப்பட நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
அமெரிக்க ஆண் எழுத்தாளர்கள்
தொலைக்காட்சி தயாரிப்பாளர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைக்கதை எழுத்தாளர்கள்
பாக்கித்தான் துடுப்பாட்ட அணியின் இலங்கைச் சுற்றுப்பயணம், 2022

பாக்கித்தான் துடுப்பாட்ட அணி இலங்கையில் 2022 சூலையில் இரண்டு தேர்வுப் போட்டிகளில் இலங்கைத் துடுப்பாட்ட அணியுடன் விளையாடியது. இத்தேர்வுத் தொடர் 2021–23 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக விளையாடப்பட்டது. 2022 ஏப்பிரலில், பாக்கித்தான் துடுப்பாட்ட வாரியம் இத்தொடர் நடத்தப்படுவதை உறுதி செய்தது. தொடக்கத்தில், மூன்று ஒருநாள் போட்டிகளிலும் விளையாடத் தீர்மானிக்கப்பட்டிருந்தது, ஆனால் இந்த ஒருநாள் போட்டிகள் 2020–2023 ஐசிசி துடுப்பாட்ட உலகக்கிண்ணம் சூப்பர் லீகின் ஒரு பகுதியாக இல்லாதிருந்ததால், இப்போட்டிகளை நடத்துவதில்லை என 2022 மே மாதத்தில் தீர்மானிக்கப்பட்டது. 2022 சூன் மாதத்தில் தேர்வுப் போட்டிகளுக்கான அரங்குகள் தேர்ந்தெடுக்கப்பட்டன. பாக்கித்தான் கடைசியாக 2015 சூன் சூலை மாதங்களில் இலங்கையில் தேர்வுப் போட்டிகளில் விளையாடியிருந்தது. இலங்கை பொருளாதார நெருக்கடி காரணமாக 2022 சூலை 17 இல், இலங்கை துடுப்பாட்ட வாரியம் இரண்டாவது தேர்வுப் போட்டியை கொழும்பு ஆர். பிரேமதாச அரங்கத்தில் இருந்து காலி பன்னாட்டு அரங்கத்திற்கு மாற்றியது.

முதலாவது தேர்வுப் போட்டியில் 342 ஓட்டங்கள் எடுத்தால் வெற்றி என்ற இலக்குடன் விளையாடிய பாக்கித்தான் அணி 4 இலக்குகள் வித்தியாசத்தில் வெற்றி பெற்றது. இது தேர்வுப் போட்டிகளில் பாக்கித்தானின் இரண்டாவது அதிகூடிய வெற்றிகரமான ஓட்ட இலக்காகும். இரண்டாவது போட்டியில் இலங்கை அணி 246 ஓட்டங்கள் வித்தியாசத்தில் வெற்றி பெற்று தொடரை 1-1 என சமன் செய்தது, தனஞ்சய டி சில்வா சதம் அடித்தார். தேர்வுத் தொடரின் வீரரான பிரபாத் ஜெயசூரிய ஆறு இன்னிங்சுகளில் தனது நான்காவது ஐந்து இலக்குகளை எடுத்தார்.

அணிகள் 

முதலாவது போட்டியில் காயமடைந்த இலங்கை அணியின் மகீசு தீக்சனாவுக்காக லக்சித்த மனசிங்க இரண்டாவது போட்டியில் விளையாடினார். முதல் போட்டியில் காயமடைந்த பாக்கித்தான் அணியின் சகீன் அஃப்ரிடி இரண்டாம் போட்டியில் விளையாடவில்லை.

தேர்வுத் தொடர்கள்

1-வது தேர்வு

2-வது தேர்வு

மேற்கோள்கள்

வெளி இணைப்புகள் 
 Series home at ESPN Cricinfo

இலங்கையில் துடுப்பாட்டம்
பன்னாட்டுத் துடுப்பாட்ட சுற்றுப் பயணங்கள்
பாக்கித்தானில் துடுப்பாட்டம்
2022இல் துடுப்பாட்டம்
ஆத்தங்குடி

ஆத்தங்குடி (Attangudi or Athangudi) இந்தியாவின் தமிழ்நாட்டின் சிவகங்கை மாவட்டத்தில் உள்ள காரைக்குடி வட்டம்,  சாக்கோட்டை ஊராட்சி ஒன்றியத்தில் உள்ள பி. முத்துப்பட்டிணம் ஊராட்சியில் அமைந்த கிராமம் ஆகும். இது காரைக்குடியிலிருந்து 16 கிலோ மீட்டர் தொலைவில் உள்ளது. 2011-இல் இதன்  மக்கள் தொகை 1,696 ஆகும்.

ஆத்தங்குடியில் நாட்டுக்கோட்டை நகரத்தார் சமூகத்தினரின் புகழ்பெற்ற ஆத்தங்குடி அரண்மனைகள் மற்றும் பூக்கற்களுக்கு பெயர் பெற்றது.

மேற்கோள்கள்

வெளி இணைப்புகள்
ஆத்தங்குடி அரண்மனை காணொளி

சிவகங்கை மாவட்டத்திலுள்ள கிராமங்கள்
இரீனா அமிரி

இரீனா அமிரி (Rina Amiri) ஆப்கானித்தானில் பிறந்த ஒரு செயற்பாட்டு ஆர்வலர் ஆவார். ஆப்கானியப் பெண்கள் மற்றும் மனித உரிமைகளுக்கான அமெரிக்க சிறப்பு பிரதிநிதியாக இவர் நியமிக்கப்பட்டுள்ளார்.

வாழ்க்கை 
அமிரி ஆப்கானித்தானில் பிறந்தார், ஆனால்  நான்கு வயதாக இருந்த போது  அகதியானார். இவரது பெற்றோர் ஆப்கானித்தானில் இருந்து கைபர் கணவாய் வழியாக பாக்கித்தானுக்கு இரகசியமாக சென்றனர். தந்தை ஒரு மருத்துவராக இருந்தார், தாயார் ஒரு வங்கியில் வேலை செய்தார்.

இந்தியாவின் தில்லி பல்கலைக்கழகத்தின் இந்திரபிரசுதா மகளிர் கல்லூரியில் அரசியல் அறிவியல் படித்தார்.  பட்டம் பெற்ற பிறகு, செருமனியின் ரூர்-போச்சம் பல்கலைக்கழகத்தில் வளர்ச்சி மேலாண்மையில் முதுகலைப் பட்டம் பெற்றார். அமெரிக்காவிலுள்ள வெசுட்டர்ன் மிச்சிகன் பல்கலைக்கழகத்தில், பயன்பாட்டு பொருளாதாரத்தில் தனது இரண்டாவது முதுகலைப் பட்டம் பெற்றார் 

இயான் கெர்ரி  அமிரி படிக்கும் இடத்திற்குச் சென்றபோது அமிரியின்  வாழ்க்கை மாறியது.  எழுந்து நின்று ஊடகங்களின் கவனத்தை ஈர்த்தார்.  "நம் முடி மற்றும் தோலின் நிறம் நம் இதயத்திலும் மனதிலும் உள்ளதைப் பிரதிபலிக்காது என்றார்.  ஆப்கான் மக்கள் தாலிபான்கள் அல்ல. தாலிபான்களின் முதல் பலி ஆப்கான் மக்கள் ஆவர்."   அமெரிக்கரான இவர் ஆப்கானித்தானில் ஒரு நிபுணர் என்று அறியப்பட்டார்.  நேர்காணல் செய்யப்பட்டு  இவரது  விவரக்குறிப்புகள் பதிவு செய்யப்பட்டன.  இவது கருத்துகள்  மேற்கோள் காட்டப்பட்டன. கட்டுரை ஒன்று நியூயார்க் டைம்சு பத்திரிகையில் வெளிவந்தது .

2015 ஆம் ஆண்டில்  இரிச்சர்டு ஒல்புரூக்கின்  வாழ்க்கையைப் பற்றிய தி டிப்ளமேட் என்ற திரைப்படத்தில் தோன்றினார்.

2017 ஆம் ஆண்டில் இவர் கொள்கைக்கான துணை அமைச்சராக நியமிக்கப்பட்டபோது, ஆப்கானித்தானின் நிதியமைச்சகத்தில் ஒரு பெண்ணுக்காக  வழங்கப்பட்ட மிக உயர்ந்த பதவியை  ஏற்றுக்கொண்வரானார். இப்பதவியில்  2020 ஆம் ஆண்டு வரை பணியாற்றினார்.

29 டிசம்பர் 2021 ஆம் ஆண்டு திசம்பர் மாதம் 29 ஆம் தேதியன்று  அமெரிக்க வெளியுறவுத்துறை செயலர் ஆண்டனி பிளிங்கன், ஆப்கானித்தான்  பெண்கள் மற்றும் மனித உரிமைகளுக்கான சிறப்புத் தூதராக அமரியை நியமிப்பதாக அறிவித்தார். ஆளும் தலிபான்களால் நாட்டில் பெண்கள் அடக்குமுறை அதிகரித்து வருவதால் இந்த நியமனம் வழங்கப்பட்டுள்ளது.

மேற்கோள்கள் 

ஆப்கானித்தான் மக்கள்
வாழும் நபர்கள்
அமெரிக்கத் தூதர்கள்
மங்கம்மாள் சத்திரம், நரிக்குடி

மங்கம்மாள் சத்திரம் என்பது தமிழ்நாட்டில் விருதுநகர் மாவட்டம் நரிக்குடியில் உள்ள ஒரு சத்திரம் ஆகும்.

அமைவிடம்
இச்சத்திரம் நரிக்குடி அருகில் மறையூரில் அமைந்துள்ளது. .

அமைப்பு
இச்சத்திரம் இராணி மங்கம்மாள் ஆட்சியில்  கட்டப்பட்டதாகும். அவரும், பிறரும் ஓய்வெடுப்பதற்காகக் கட்டப்பட்டது. இராணி மங்கம்மாளால் ஏற்படுத்தப்பட்டதாகவும், அவரது நினைவாக ஏற்படுத்தப்பட்டதாகவும் கூறப்படுகிறது. இது அழகிய வேலைப்பாடுகளுடன் பல தூண்களைக் கொண்டுள்ளது. சித்திர வேலைப்பாடுகளும் இதில் உள்ளன.  இந்தச் சத்திரத்தில் மிகவும் வேலைப்பாடு நிறைந்த கற்தூண்களில் அழகான சிற்பங்கள் பொறிக்கப்பட்டுள்ளன. அழகிய முற்றத்துடன் நடு மண்டபம், 52க்கும் மேற்பட்ட கற்தூண்கள், இரு புறங்களிலும் வாசல்கள் போன்றவை இதன் சிறப்பு அம்சங்களாகும். .

தற்போதைய நிலை
50 ஆண்டுகளுக்கு முன் மாணவர் பயிலும் பள்ளியாகச் செயல்பட்டு வந்தது. காலப்போக்கில் புனரமைக்காததால் இச்சத்திரம் தற்சமயம் பாழடைந்த நிலையில் உள்ளது.  இச்சத்திரத்தையும், காரியாபட்டி உள்ளிட்ட இடங்களில் உள்ள சத்திரங்களையும் பாதுகாத்துப் பராமரிக்க வேண்டுகோள் வைக்கப்பட்டுள்ளது.

சான்றுகள்

இவற்றையும் காண்க 
 மங்கம்மாள் சத்திரம், மதுரை
 முக்தாம்பாள் சத்திரம், ஒரத்தநாடு
 மோனிகர் சத்திரம், சென்னை

விருதுநகர் மாவட்டம்
அறச்சாலைகள்
தமிழ்நாட்டிலுள்ள சத்திரங்கள்
வகுப்பு அளவு

வகுப்பு அளவு (Class size) என்பது ஒரு குறிப்பிட்ட பாடவேளையின் போது ஆசிரியர் எதிர்கொள்ளும் மாணவர்களின் எண்ணிக்கையைக் குறிப்பதாகும்.

அளவீடுகள் மற்றும் வரையறைகள் 
சில ஆராய்ச்சியாளர்கள் மற்றும் கொள்கை வகுப்பாளர்கள் மாணவர்-ஆசிரியர் விகிதத்தைப் (அல்லது ஆசிரியர்-மாணவர் விகிதம்) பயன்படுத்தி வகுப்பறை அளவின் விளைவுகளை ஆய்வு செய்துள்ளனர், ஆனால் இந்த அளவீட்டால் வகுப்பறை அளவினை துல்லியமாக வரையறுக்க இயலவில்லை. இண்ட்ராஸ்கூல் வேரியேசன் இன் கிளாஸ் சைஸ்: பேட்டர்ன்ஸ் அண்ட் இம்பிளிகேசன்சில் மைக்கேல் பூசர் மற்றும் சிசிலியா ரூசின் கூற்றுப்படி  மாணவர்- ஆசிரியர் விகிதம் சமமற்ற முறையில் பயன்படுத்தப்படலாம் என்பதால் வகுப்பறை அளவு பற்றிய துல்லியமான அளவினை தீர்மானிக்க இயலவில்லை என்று கூறியுள்ளனர்.

சராசரி மதிப்புகள்

உலகம் முழுவதும் 
2013 கணக்கெடுப்பில், பொருளியல் கூட்டுறவு மற்றும் வளர்ச்சிக்கான அமைப்பானது அதன் உறுப்பு நாடுகளின் சராசரி வகுப்பறை அளவை 24.1 என்று வரையறை செய்கிறது இந்த ஆய்வின் முழுமையான முடிவுகள் கீழே உள்ளன. இந்த ஆய்வில் வகுப்பு அளவின் சராசரிகள் நடுநிலைப் பள்ளி ஆசிரியர்களின் அறிக்கைகளை அடிப்படையாகக் கொண்டவை. இந்த ஆய்வு பள்ளி சேர்க்கையை முழுமையாக ஆய்வு செய்யவில்லை, அதனால்தான் அமெரிக்காவின் வகுப்பு அளவு சராசரி முந்தைய விளக்கப்படத்தில் இருந்ததை விட வித்தியாசமாக இங்கு தோன்றுகிறது.

யுனைடெட் ஸ்டேட்ஸ் வகுப்பு அளவு சராசரியின் வரலாற்று தரவு 
தேசிய வகுப்பு அளவிற்கான தரவுகள் 1980 களின் பிற்பகுதியில் மட்டுமே உள்ளன. கிடைக்கக்கூடிய வரலாற்றுத் தரவு கீழே உள்ள அட்டவணையில் உள்ளது.

சான்றுகள்

வெளி இணைப்புகள் 

 classsizematters.org இலிருந்து வகுப்பு அளவு குறைப்பு ஆராய்ச்சி
 classsizematters.org இலிருந்து வகுப்பு அளவு பற்றிய உண்மைத் தாள்கள்
 "கடுமையான சான்றுகளால் ஆதரிக்கப்படும் கல்வி நடைமுறைகளை அடையாளம் கண்டு செயல்படுத்துதல்: ஒரு பயனர் நட்பு வழிகாட்டி" (2003) US கல்வித் துறை, கல்வி அறிவியல் நிறுவனம், கல்வி மதிப்பீடு மற்றும் பிராந்திய உதவிக்கான தேசிய மையம், மற்றும் ஆதார அடிப்படையிலான கொள்கைக்கான கூட்டணி
பள்ளி மற்றும் வகுப்பறை நடத்தை
கல்விச் சூழல்
கல்விச் சிக்கல்கள்
ஜோ ரொபர்ட் கோல்

ஜோ ரொபர்ட் கோல் () (பிறப்பு: சனவரி 1, 1980) என்பவர் அமெரிக்க நாட்டு நடிகர், திரைப்பட இயக்குநர், படத் தொகுப்பாளர், திரைக்கதை ஆசிரியர் மற்றும் தயாரிப்பாளர் ஆவார். இவர் அமெரிக்கன் கிரைம் ஸ்டோரி என்ற உண்மையான குற்றத் தொலைக்காட்சி தொடரின் முதல் பருவத்தில் பணி புரிந்ததற்காக எம்மி விருதுக்கு பரிந்துரைக்கப்பட்டார் மற்றும் பிளாக் பான்தர் என்ற திரைப்படத்தை இணைந்து எழுதியதற்காகவும் அறியப்படுகிறார்.

ஆரம்பகால வாழ்க்கை
கோல் சனவரி 1, 1980 இல் சான் பிரான்சிஸ்கோ  கலிபோர்னியாவில் பிறந்து வளர்ந்தார், அதை தொடர்ந்து  கலிபோர்னியா பல்கலைக்கழகத்தில் பட்டம் பெற்றார்.

திரைப்படங்கள்

மேற்கோள்கள்

வெளியிணைப்புகள் 
 

பகுப்பு:அமெரிக்க தொலைக்காட்சி எழுத்தாளர்கள்

1980 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்கத் திரைக்கதை எழுத்தாளர்கள்
திரைப்படத் தொகுப்பாளர்கள்
ஆபிரிக்க அமெரிக்க நடிகர்கள்
ஆபிரிக்க அமெரிக்க எழுத்தாளர்கள்
அமெரிக்க ஆண் திரைப்பட நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
தொலைக்காட்சி தயாரிப்பாளர்கள்
மங்கம்மாள் சத்திரம், கொடும்பாளூர்

மங்கம்மாள் சத்திரம் என்பது தமிழ்நாட்டில் புதுக்கோட்டை மாவட்டம் கொடும்பாளூரில் உள்ள ஒரு சத்திரம் ஆகும்.

அமைவிடம்
கொடும்பாளூர் சத்திரம் என்றும் அழைக்கப்படுகின்ற இச்சத்திரம் விராலிமலை-மதுரை சாலையில் அமைந்துள்ளது. .

அமைப்பு
மதுரையில் இருந்து திருச்சிக்கும், திருச்சியில் இருந்து மதுரைக்கும் செல்கின்ற வழிப்போக்கர்கள் இடையில் தங்கி உணவருந்தி ஓய்வெடுப்பதற்காக விராலிமலை அருகேயுள்ள கொடும்பாளூரில் மதுரையை ஆண்ட ராணி மங்கம்மாவால் 17ஆம் நூற்றாண்டில் இது கட்டப்பட்டது. பல்வேறு வேலைபாடுகளுடன் கூடிய கலைநயத்துடன் இது கட்டப்பட்டுள்ளது. அரண்மனைகளில் உள்ளது போல உள்பகுதி தூண்கள் அமைக்கப்பட்டு, அதன் நடுவே கட்டிடக் கலைக்கு எடுத்துக்காட்டான கலைநயத்துடன் தூண்கள், வளைவுகள் ஆகியவை அக்கால கட்டிடக்கலைஞர்களின் கலை நயத்தை வெளிப்படுத்தும் வகையில் உள்ளது.

தற்போதைய நிலை
மக்களாட்சி தொடங்கிய காலகட்டத்தில் ராணி மங்கம்மாள் சத்திரம் கல்வி கூடமாக மாற்றப்பட்டது. கடந்த சில ஆண்டுகளுக்கு முன்னர் வரை அங்கு நடுநிலை பள்ளி இயங்கி வந்துள்ளது. கால போக்கில் புதிய பள்ளி வகுப்பறைகள் சத்திரத்தின் அருகே கட்டப்பட்டதால் சத்திரத்தில் இயங்கி வந்த பள்ளி மாற்றப்பட்டு சத்திரம் பூட்டிவைக்கப்பட்டது. அதனைத் தொடர்ந்து பல ஆண்டுகளாக பராமரிப்பின்றி சிதிலமடைந்து வருகிறது.

இவற்றையும் காண்க 
 மங்கம்மாள் சத்திரம், மதுரை
 மங்கம்மாள் சத்திரம், நரிக்குடி
 முக்தாம்பாள் சத்திரம், ஒரத்தநாடு
 மோனிகர் சத்திரம், சென்னை

மேற்கோள்கள்

வெளியிணைப்புகள்
 நம்ம ஊரு சுற்றுலாத்தளங்கள், கொடும்பாளூர், ஈகரை தமிழ்க்களஞ்சியம், 19 அக்டோபர் 2011
 கொடும்பாளூர் அற்புதங்கள், தகவல், 21 சனவரி 2014

புதுக்கோட்டை மாவட்டம்
தமிழ்நாட்டிலுள்ள சத்திரங்கள்
மோகன்லால் திரைப்படங்கள்

மோகன்லால் இந்தியத் திரைப்பட நடிகர், தயாரிப்பாளர், விநியோகஸ்தர், தொலைக்காட்சி தொகுப்பாளர் மற்றும் பின்னணிப் பாடகர் ஆவார். இவர் பல முக்கிய வெற்றிப்பட தயாரிப்பாளர்கள் மற்றும் தயாரிப்பு நிறுவனங்களின் திரைப்படங்களில் நடித்துள்ளார்.

இவர் தனது திரைத்துறை வாழ்க்கையில், முக்கியமாக மலையாளம், தமிழ், ஹிந்தி, தெலுங்கு மற்றும் கன்னடம் ஆகிய மொழிகளில் 352 இற்கும் மேற்பட்ட திரைப்படங்களில் நடித்துள்ளார்.

மோகன்லால் 1977-78இல் கேரளாவில் மல்யுத்த வெற்றிவீரராக அறிவிக்கப்பட்டார்.மல்யுத்த விளையாட்டில் பல விருதுகளைப் பெற்றுள்ளார். புதுதில்லியில் நடைபெற இருந்த தேசிய அளவிலான போட்டிக்காக தேர்வு செய்யப்பட்டார். ஆனால் ஃபாசில் இயக்கிய தனது முதல் படமான மஞ்சில் விரிஞ்ச பூக்கள் படத்தின் திரைப்படத் தேர்வுக்கான நேர்காணலுக்காக அழைக்கப்பட்டதால் அவர் அதை தவறவிட்டார். இதனால், மோகன்லால் இந்தியாவின் சிறந்த நடிகர்களில் ஒருவராக மாறினார். மேலும் மல்யுத்தத்தை ஒரு தொழிலாகத் தொடரவில்லை.

1978 ஆம் ஆண்டில், அவருக்கு 18 வயதாக இருந்தபோது, திரணோட்டம் என்ற படத்தில் ஒரு சிறிய நகைச்சுவை வேடத்தில் நடிக்கத் தொடங்கினார். ஆனால் அந்த படம் திரைக்கு வரவில்லை.

அதன் பிறகு, 1980 ஆம் ஆண்டு மஞ்சில் விரிஞ்ச பூக்கள் என்ற காதல் திரைப்படம் மூலம் திரையுலகில் அறிமுகமானார்.நரேந்திரன் என்ற ஒரு எதிர்மறை எண்ணமுள்ள கணவனாக அவரது கதாபாத்திரம் மலையாளத் திரையுலகில் நல்ல ஒரு அங்கீகாரத்தைப் பெற்றத் தந்தது. அதைத் தொடர்ந்து மோகன்லால் பல படங்களில் எதிர்மறை கதாபாத்திரத்தில் நடித்தார்.

மலையாளத்தின் முதல் 70 மிமீ படமான படையோட்டத்தில் (1982) அவரது முதல் நேர்மறையான பாத்திரம் இருந்தது.

1983 ஆம் ஆண்டு வெளியான அட்டகலசம் அவருக்கு நட்சத்திர அங்கீகாரத்தை பெற்றுக் கொடுத்தது.

1984 ஆம் ஆண்டில் அவர் பூச்சக்கொரு மூக்குத்தி என்ற நகைச்சுவைத் திரைப்படத்தில் நடித்தார். அதன் வெற்றியானது 1980களில் நகைச்சுவை கலந்த கதாபாத்திரங்கள் அவரை பிரபலப்படுத்தியது.

1986 ல் இயக்குநர் சத்யன் அந்திக்காடு இயக்கத்தில் வெளியான டி.பி.பாலகோபாலன் எம்.ஏ., படத்தில் சிறந்த நடிப்புக்காக இவர் தனது முதல் மாநில விருதை வென்றார். இதே ஆண்டு இயக்குநர் தம்பி கண்ணந்தானம் இயக்கத்தில் வெளியான ராஜாவிண்டே மகன் படம் இவருக்கு சூப்பர் ஸ்டார் அந்தஸ்தை பெற்றுத்தந்தது.

மலையாளத் திரைப்படங்கள்

மேற்கோள்கள் 

இந்திய மலையாளத் திரைப்படங்கள்
ஆண்ட்ரூ இலான்ஹாம்

ஆண்ட்ரூ இலான்ஹாம் () என்பவர் அமெரிக்க நாட்டு திரைக்கதை ஆசிரியர் ஆவார். இவர் டெஸ்டின் டேனியல் கிரெட்டன் இயக்கிய தி கிளாஸ் கேஸ்லே (2017), ஜஸ்ட் மெர்சி (2019) மற்றும் சாங்க்-சி அண்ட் தி லெஜெண்ட் ஒப் தி டென் ரிங்ஸ் (2021) போன்ற படங்களில் திரைக்கதை எழுத்தாளராக பணிபுரிந்துள்ளார்.

தொழில்
இவர் 2015 ஆம் ஆண்டில் பாய்21 என்ற நாடகத் திரைப்படத்திற்கான திரைக்கதை எழுதியதன் மூலம் தனது திரைத்துறை வாழ்க்கையைத் தொடங்கினார். பின்னர் 2016 இல் இயக்குநர் டெஸ்டின் டேனியல் கிரெட்டன் என்பவர் இயக்கிய தி ஷேக் என்ற திரைப்படதில் இணை திரைக்கதை எழுத்தாளராக பணிபுரிந்தார், அதை தொடர்ந்து 2017 இல் தி கிளாஸ் கேஸ்லே, 2019 இல் ஜஸ்ட் மெர்சி மற்றும் 2021 இல் வெளியான சாங்க்-சி அண்ட் தி லெஜெண்ட் ஒப் தி டென் ரிங்ஸ் போன்ற படங்களில் இணைந்து பணிபுரிந்துள்ளார்.

மேற்கோள்கள்

வெளியிணைப்புகள் 
 

வாழும் நபர்கள்
அமெரிக்கத் திரைக்கதை எழுத்தாளர்கள்
காஸ் பிர்போ

மத்தேயு கசுவோ பிர்போ () என்பவர் அமெரிக்க நாட்டு திரைப்பட இயக்குநர், புகைப்படக்காரர் மற்றும் திரைக்கதை ஆசிரியர் ஆவார். இவர் தனது உறவினரான ரியானுடன் சேர்ந்து மார்வெல் திரைப் பிரபஞ்ச படமான எட்டெர்னல்சு என்ற திரைப்படத்திற்காக திரைக்கதை எழுதியுள்ளார். இவரது முதல் ஆவணப்படமான 'ரெஃப்யூஜ்' படம் சாண்டா பார்பரா சர்வதேச திரைப்பட விழாவில் சிறந்த ஆவணப்படத்தை வென்றுள்ளது என்பது குறிப்பிடத்தக்கது.

மேற்கோள்கள்

வெளியிணைப்புகள் 
 

வாழும் நபர்கள்
அமெரிக்கத் திரைப்பட இயக்குநர்கள்
அமெரிக்கத் திரைக்கதை எழுத்தாளர்கள்
ஜெனிபர் காய்டின் ரொபின்சன்

ஜெனிபர் காய்டின் ரொபின்சன் () (பிறப்பு: ஏப்ரல் 4, 1988) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். இவர் எம் டிவி நிகழ்ச்சியான சுவீட்/விசியஸ், நெற்ஃபிளிக்சு திரைப்படமான சம்வன் கிரேட் (2019), மற்றும் தைகா வைதிதி உடன் இணைந்து மார்வெல் ஸ்டுடியோ தயாரிப்பில் வெளியான தோர்: லவ் அண்ட் தண்டர் என்ற படத்துக்காக இணை-எழுதுதல் ஆகியவற்றிற்காக இவர் மிகவும் பிரபலமானவர்.

திரைப்படங்கள்

தொடர்கள்

மேற்கோள்கள்

வெளியிணைப்புகள் 
 

1988 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்கத் திரைக்கதை எழுத்தாளர்கள்
தொலைக்காட்சி தயாரிப்பாளர்கள்
அமெரிக்கத் திரைப்படத் தயாரிப்பாளர்கள்
அகிவா கோல்ட்ஸ்மேன்

அகிவா ஜே. கோல்ட்ஸ்மேன் () (பிறப்பு: சூலை 7, 1962) என்பவர் அமெரிக்க நாட்டு திரைப்பட இயக்குநர்,  திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் பிரபலமான நாவல்களின் தழுவல்களை தயாரிப்பதில் பெயர் பெற்றவர்.

இவர் திரைக்கதை எழுத்தாளராக தி கிளையண்ட் (1994), பேட்மேன் பெரெவர் (1995), பேட்மேன் & ராபின் (1997), ஐ ரோபோ (2004),  சிண்ட்ரெல்லா மேன் (2005) மற்றும் ஐ ஆம் லெஜண்ட் (2007) போன்ற பல திரைப்படங்களில் பணிபுரிந்துள்ளார். இவர் 2002 ஆம் ஆண்டில் சிறந்த தழுவல் திரைக்கதைக்கான விருதையும், 2001 ஆம் ஆண்டு வெளியான எ பியூட்டிஃபுல் மைன்டு திரைப்படத்திற்கான சிறந்த திரைக்கதைக்கான கோல்டன் குளோப் விருதையும் பெற்றார், இது சிறந்த படத்திற்கான அகாதமி விருதையும் வென்றது. பின்னர் இவர் 2006 இல் மீண்டும் எ பியூட்டிஃபுல் மைன்டு இயக்குநரான ரான் ஹவர்டு உடன் இணைந்து டான் பிரவின் நாவலான த டா வின்சி கோட் என்ற நாவலை படமாக்கினார்கள். அதை தொடர்ந்து இவர் 2009 ஆம் ஆண்டின் தொடர்ச்சியான ஏஞ்சல்ஸ் அண்ட் டெமான்ஸ் என்ற படத்திற்காக திரைக்கதையையும் எழுதினார்.

இவர் 2018 ஆம் ஆண்டு முதல் டிசி காமிக்ஸ் தொலைக்காட்சித் தொடரான டைட்டன்சு மற்றும் பாரமவுண்ட் பிளஸ் தொடரான இசுடார் இட்ரெக்: பிகார்ட் மற்றும் அதன் தொடரிசியான இசுடார் இட்ரெக்: தி நெக்ஸ்ட் ஜெனரேஷன் மற்றும் இசுடார் இட்ரெக்: நெமசிசு ஆகியவற்றை இணைந்து உருவாக்குவதற்கு பெயர் பெற்றவர்.

மேற்கோள்கள்

வெளியிணைப்புகள் 
 

1962 பிறப்புகள்
வாழும் நபர்கள்
அமெரிக்க யூதர்கள்
அமெரிக்கத் திரைப்பட இயக்குநர்கள்
அமெரிக்க ஆண் எழுத்தாளர்கள்
தொலைக்காட்சி தயாரிப்பாளர்கள்
அமெரிக்கத் திரைப்படத் தயாரிப்பாளர்கள்
தொலைக்காட்சி இயக்குநர்கள்
அமெரிக்கத் திரைக்கதை எழுத்தாளர்கள்
அமெரிக்க தொலைக்காட்சி எழுத்தாளர்கள்